דממת בחירות

דממת בחירות, שתיקת בחירות (באנגלית: Election silence) או דממת קמפיין (campaign silence) הם מונחים שמציינים איסור על קיום תעמולת בחירות לפני בחירות (ובמדינות מסוימות גם במהלך הבחירות). על פי כלל זה, בחלק מהמדינות, כמו סלובניה ופולין, אסור לנסות לשכנע אנשים להצביע למועמד ספציפי או למפלגה פוליטית ביום הבחירות. ישנן מדינות שהכריזו כי מבחינה חוקית, דממת בחירות מהווה הפרה של החוק בנוגע לחופש הביטוי. עם זאת, משתמשים בה בחלק מהדמוקרטיות בעולם "על מנת לאזן את התעמולה ולשמור על סביבת הצבעה חופשית". בחלק מהמדינות קיימת דממת בחירות על מנת לתת לבוחרים תקופה לחשוב על ההתרחשויות במדינה לפני שיצביעו. במהלך תקופה זו אסור למועמדים לקיים תעמולת בחירות. לעיתים קרובות אסור גם לערוך סקרי בחירות. הדממה נאכפת בדרך כלל כחוק, אם כי במדינות מסוימות היא רק "הסכם ג'נטלמני" בין מפלגות מובילות. בית המשפט העליון של ארצות הברית קבע בתיק "בורסון נגד פרימן" (אנ') משנת 1992 כי ניתן להגביל תעמולת בחירות רק ביום הבחירות, באזור קטן סביב הקלפי, וכל איסור דיבור בטווח רחב יותר נוגד את החוקה. בבולגריה, קבע בית המשפט החוקתי בשנת 2009 כי דממת בחירות וכן איסור על סקרי דעת קהל לפני יום הבחירות מייצגים פגיעה בחופש הביטוי.[דרוש מקור] בית המשפט החוקתי של הונגריה קבע בשנת 2007 כי איסור על סקרי דעת קהל נוגד את החוקה, אך אישר את דממת הבחירות. גם בית המשפט החוקתי של סלובניה קבע בשנת 2011 כי איסור על סקרי דעת קהל נוגד את החוקה. בהתאם לסעיף 329 לחוק הבחירות בקנדה, קנדה אסרה בעבר על הפצת תוצאות הבחירות באזורים במדינה בהם הקלפיות טרם נסגרו, כך שתוצאות מאזורי הבחירות במחוזות המזרחיים והאטלנטיים לא ישפיעו על התוצאות במערב. אף על פי שאושר על ידי בית המשפט העליון, איסור זה בוטל בשנת 2012. דממת בחירות נקראת גם "תקופת האפלה" (blackout period). בסלובניה, עד לשנת 2016 היה אסור להזכיר שם של מועמד ביום הבחירות בפומבי. מי שפרסם הצהרות חיוביות או ביקורתיות אודות מפלגות או מועמדים ברשתות החברתיות, בפורומים מקוונים, או השמיע הצהרות במקום ציבורי, למשל במסעדה, הועמד לדין ונקנס. במשך למעלה משני עשורים, התקשורת והמצביעים נמנעו מלדבר על פוליטיקה ביום שלפני הבחירות וביום הבחירות. בשנת 2016 קבע בית המשפט העליון כי "לא כל דעה היא תעמולה", פרסם הגדרה חדשה למונח 'תעמולה', וביטל פסק דין של בית משפט נמוך יותר, שהרשיע אדם שכתב בפייסבוק "ריאיון נהדר! שווה קריאה!". דממת בחירות מונהגות במדינות הבאות. משך הזמן שלהן בתקופה שלפני הבחירות מצוין בסוגריים: אפגניסטן (24 שעות) ארמניה (24 שעות) ארגנטינה (48 שעות) אוסטרליה (איסור פרסום בטלוויזיה וברדיו מחצות ביום רביעי שלפני יום הבחירות עד לסגירת הקלפיות ביום הבחירות – תמיד בשבת) אזרבייג'ן (24 שעות לפני ההצבעה) ברבדוס (יום הבחירות וקודמו) בוסניה והרצגובינה (24 שעות) בולגריה (24 שעות לפני יום הבחירות, וביום הבחירות) קנדה (חל איסור על תעמולת בחירות במתחמי הקלפיות ביום הבחירות)[דרוש מקור] – עד שנת 2015, היה גם לא חוקי להפיץ את תוצאות הבחירות באזורי הצבעה בהם בהם הקלפיות טרם נסגרו. קרואטיה (החל מהשעה 00:00 ביום הקודם ועד סגירת הקלפיות) צ'כיה (3 ימים)[דרוש מקור] מצרים (48 שעות) צרפת (בשבת שלפני הבחירות ביום ראשון, כולל "דממת קלפיות") פיג'י (48 שעות) הונגריה (החל מהשעה 00:00 ביום הקודם לבחירות) הודו (24 עד 48 שעות לפני יום הבחירות, וביום הבחירות) אינדונזיה (3 ימים לפני יום ההצבעה) אירלנד (החל מהשעה 14:00 ביום הקודם לבחירות) ישראל (החל משעה 19:00 ביום הקודם לבחירות) – חל איסור לערוך סקרים במשך חמשת הימים שלפני הבחירות. שידור פרסומות בטלוויזיה וברדיו נאסר כחלק מקמפיין בחירות, לצד שידור מרוכז של תשדירי הבחירות שנקבע על ידי ועדת הבחירות כשבועיים לפני הבחירות. איטליה (החל משעה 00:00 ביום הקודם) – חל איסור לערוך סקרים במשך 15 הימים שלפני הבחירות, אסור לומר את שמות המועמדים בטלוויזיה, בחודש שלפני הבחירות (למעט בתוכניות חדשות בטלוויזיה ובפרסומי בחירות מוסדרים) מלזיה (יום הבחירות) מלטה (החל מהשעה 00:00 ביום הקודם ועד סגירת הקלפיות ביום הבחירות; מכיוון שהבחירות תמיד נופלות בשבת, המשמעות היא שתקופת השקט מתחילה ביום שישי בחצות) מונטנגרו (48 שעות) מוזמביק (48 שעות עבור תעמולת בחירות; סקרים – במהלך כל תקופת הקמפיין) נפאל (48 שעות) ניו זילנד (בין 00:00 ל-19:00 ביום הבחירות). צפון מקדוניה (החל מהשעה 00:00 ביום הקודם לבחירות) פקיסטן (24 שעות) פרגוואי (48 שעות) פרו (24 שעות) הפיליפינים (החל מהשעה 00:00 ביום הקודם לבחירות. אם יום הבחירות חל לפני השבוע הקדוש, האיסור נכנס לתוקף בשעה 00:00 ביום חמישי הקדוש) פולין (החל מהשעה 00:00 ביום הקודם לבחירות, וביום הבחירות) מאז 1991 פורטוגל (24 שעות לפני יום הבחירות ובמהלכו) רוסיה (24 שעות) סינגפור (24 שעות) – מכונה "יום רגיעה", יושם לראשונה בשנת 2011 סרביה (החל מהשעה 00:00 יומיים לפני יום הבחירות) סלובקיה (24 שעות, סקרי בחירות – 14 יום לפני הבחירות) סלובניה (החל מהשעה 00:00 ביום הקודם לבחירות, וביום הבחירות עד סגירת הקלפיות) דרום קוריאה (ביום הבחירות; הפצת משאלי דעת קהל נאסרת בששת הימים שלפני הבחירות) ספרד (24 שעות לפני יום הבחירות) – מכונה "יום הרהור". סקרי בחירות אסורים חמישה ימים לפני יום הבחירות, אם כי ישנם כמה טריקים משפטיים, כמו פרסום בחו"ל) סרי לנקה (48 שעות לפני יום הבחירות) טאיוואן (ביום הבחירות; הפצת משאלי דעת קהל נאסרת בעשרת הימים שלפני הבחירות) תאילנד (החל מהשעה 18:00 ביום הקודם לבחירות ועד סגירת הקלפיות) תוניסיה (החל מהשעה 00:00 ביום הקודם לבחירות, וביום הבחירות עד סגירת הקלפיות) אוקראינה (החל מהשעה 00:00 ביום הקודם לבחירות, האיסור על תעמולה בעמדות ההצבעה, פרסומות חיצוניות וכרזות מוסר) אורוגוואי (החל מהשעה 00:00 יומיים לפני הבחירות) בריטניה (כאשר הקלפיות פתוחות) מפת תקופות האפלה ברחבי העולם של רשת הידע ACE שעוסקת בנושאי בחירות "Campaign silence —". Burson v. Freeman, 504 U.S. 191 (1992) Decision 6/2007 (II. 27.) AB on 26. February 2007 Decision U-I-67/09 on 24 March 2011 "Supreme Court upholds blackout on early election night results". CBC News. 2014-11-04. נבדק ב-2007-06-26. French Candidate Emmanuel Macron Says Campaign Has Been Hacked, Just Before Election Fiji election: Blackout to end after extension NEWSLiberal Democrats senator calls for abolition of election advertising black out Socialistični volilni molk ("In Slovenian") Supreme Court on election blackouts: Every comment is not propaganda, RTVSLO.si (בסלובנית) Vrhovno sodišče o volilnem molku: Vsaka izjava še ni propaganda, RTVSLO.si (בסלובנית) Pravnik: Volilnega molka v Sloveniji ni več #IzArhiva, siol.net (בסלובנית) [1] Electoral Code of the Republic of Armenia Regulation of Political Advertising in Australia Barbados Law on Election Broadcasting Bulgaria Election Code "Election night results blackout a thing of the past". CBC News. נבדק ב-17 באוקטובר 2015. {{cite news}}: (עזרה) "Hrvatski sabor". אורכב מ-המקור ב-2017-09-30. נבדק ב-2010-06-09. "Election Commission of Fiji". "Alkotmánybíróság - Kezdőlap" (PDF). אורכב מ-המקור (PDF) ב-2015-06-20. נבדק ב-2008-11-05. [2] http://www.bai.ie/en/broadcasting-authority-of-ireland-bai-moratorium-on-general-election-coverage/ "חוק הבחירות לכנסת". "B92 - Election silence begins in Montenegro". אורכב מ-המקור ב-2010-05-23. נבדק ב-2010-06-09. Mozambique Electoral Law: Electoral Law 7/2007, articles 18, 24, 34 "Archived copy". אורכב מ-המקור ב-2012-10-23. נבדק ב-2012-11-05. {{cite web}}: (עזרה) "Election Commission of Pakistan". "Desde medianoche rige la veda electoral - Paraguay.com". "Codigo Electoral del Peru" (PDF). Kodeks Wyborczy (internetowy system aktów prawnych) "Russia Today". אורכב מ-המקור ב-2012-09-10. http://www.straitstimes.com/GeneralElection/News/Story/STIStory_664764.html "Izborna tišina počinje od četvrtka u ponoć" [Election Silence Starts Thursday at Midnight] (בסרבית). Telegraf. 1 במאי 2012. נבדק ב-14 בדצמבר 2014. {{cite web}}: (עזרה) "Domov". Domov. "LEY ORGÁNICA 5/1985, DE 19 DE JUNIO, DEL RÉGIMEN ELECTORAL GENERAL" (PDF). אורכב מ-המקור (PDF) ב-2013-11-02. נבדק ב-2011-05-21. "เลือกตั้ง 2562 ข้อห้าม ในช่วงก่อนเลือกตั้งและวันเลือกตั้ง" (בתאית). "Electoral silence in Ukraine on Saturday before parliamentary election on Sunday". "What is Ofcom's role during a general election?". Ofcom (באנגלית). 20 בנובמבר 2019. נבדק ב-11 בדצמבר 2019. {{cite web}}: (עזרה)